
PARLIAMENT OF THE KINGDOM OF LESOTHO
SENATE CHAMBER
Tuesday 4th November, 2025
The House assembled at 10:30 a.m.
(MADAM PRESIDENT in the Chair)
PRAYER
The Chaplain led the House in Prayer

[bookmark: _GoBack]COMMUNICATION FROM THE CHAIR
MADAM PRESIDENT: Litho tse Khabane, ke kopa ho le lumelisa le ho le amohela letsatsing la kajeno. Re bile le libeke tse ka bang peli kapa beke ea ho feta moo re ileng ra ba le baeti ba Paramente bao re bileng ra mengoa ka bona, ‘me ke ile ka hlokomela hore Litho li ile tsa leka ho ba teng ka bongata kamoo li eeng li mengoe kateng. Rea leboha, Litho tse Khabane.
Re boetse ra ba le symposium ea Women’s Caucus maobane, ‘me Litho tsa women’s caucus li bile teng. Ke se ke ntse ke kopa hore e tle e re next time ha re na le symposium sa mofuta o joalo re tle re be le boemeli ba Litho tsa bo-ntate tse tla re fa support re le Women’s Caucus, ba tle ba tsebe.
Ebile uena Morena Khoabane esale u le e mong oa batho ba ileng ba itlama ho ba le “he for she’’ u re u etsa support litaba tseno...
[Laughter!]
Ke kopa u se ke ua nkarabela, Setho se Khabane!
Ke ne ke kopela bo ‘M’e ts’ehetso ena hobane ba tla etsa programme e tla hloka hore Litho tsohle li ba fe support ka eona ha ba potoloha le naha ena ho leka ho thusa Basotho e le bo-‘M’e ba se ba e ts’oere ka bohaleng ho tloha hajoale.
Re tla lebella lona, Litho tse Khabane Marena a Sehlooho, le re ts’ehetse haholo.
ANNOUNCEMENTS FROM THE CHAIR
•	Litho tsa Komiti ea Ketsa-Melao li koptjoa hore li kopane hang ha Ntlo e phomola ka hona ka mona ka Ntlong, ‘me tsona li tla tla li hlahloba le ho ananela Litlaleho tse latelang:
a. Law Society (Amendment) Bill, 2024
b. Road Traffic (Amendment) Regulations, 2025
c. Liquor Licencing (Amendment) Regulations, 2025.
•	Hosane ka Laboraro la la 5 Pulungoana ‘me Komiti ea Ethics and Code of Conduct le eona e tla kopana ka Chembareng ka mona hang ha Ntlo e phomola ho tla hlahloba mosebetsi oo Komiti e ntseng e o etsa o matsohong a eona le Tokomane eo ba ntseng ba e etsa.
•	Labone la la 6 Pulungoana Ntlo e tla ts’ohla le ho ananela litlaleho tseo tsa Komiti ea Ketsa-Melao tseo ke seng ke li boletse ka holimo tseo e tl’o phethela mosebetsi oa tsona holim’a tsona kajeno, ‘me re tla fetisa le Sets’oants’o sa Molao sa Mokhatlo oa Liakhente sa 2024, e leng Law Society (Amendment) Bill, 2024.
•Litsebiso tsa kajeno li fella mona.
Next item, Mr Clerk.
HON. SENATOR M.Q. MAJARA (Point of Order): Kea u lumelisa, Madam President, hape ke lumelisa Motlatsi oa hao le Litho tse Khabane.
Ntlha ea Tsamaiso eo ke emang ka eona ke ea hore ha Ntlo e phomotsoa Komiti ea Boiketlo ba Litho e bile le leeto la ho hloela Meaho ea Paramente e mecha ka holimo ka mane, ‘me Komiti ka kotloloho e ne e bile e ts’ehelitsoe ke Litho tseo e seng tsa Komiti e joalo. E leng hore ebile leeto le letle haholo ka palo tse ntle haholo.
Madam President, mona ke kopa ho ema feela ke re ke ‘nete tlaleho e tla ba teng, empa ke kopa ho ema feela ke re molemong oa hore Litho li tsebe hore na maemo a seng a le ka mane na a hakae, ke bolele hore re bone khatelo pele eo re khothetseng, eo re bonang hore haufinyane re tla be re le ka mono!
Ke ema ka Ntlha ea Tsamaiso hobane ke re, ‘M’e President, ka ‘nete ke batla hore ka Komiti ea haeso re lebohe mosebetsi o entsoeng ka mono. Ka kotloloho ‘na ke ema mona hore ke phaphathe uena lehetla ‘moho le bohle ba nkileng karolo ho etsa mosebetsi o joalo.
Ke cho tjena hobane lefats’e ka bophara le shebile mesebetsi ea bo ‘m’e -  haholo ba khethetsoeng maemong a kang ana ao u leng ho ‘ona, ‘me joale u tents’itse naha ena ts’eea, u phethetse mosebetsi ka bokhabane o u lokelang, hobane ke re mohlang Ntlo eo e il’o buloa re tla be re se re sa bue, e tla be e le ho jaefa le ho ja le ho noa! Kahoo letsatsing la kajeno ke re tlotla eona ea u lokela, rea leboha!
MADAM PRESIDENT: Kea leboha, Honourable Senator.
HON. SENATOR K.L.K. THEKO: Mohlomphehi, ke ne ke re ka ‘nete after a mouthful statement made by Morena oa Maroala Honourable Senator I wish to, le ‘na ke ake litaba tseo tsa hae.
Joale empa feela ka ‘nete, Morena oa Maroala Honourable Senator, you have just misquoted me ka ho mpua hampe ka hore never have I ever said - nor have I said ke “he for she”! Ntho ena e bile on record, ‘me e tl’o senya lebitso la ka.
kahoo ke kopa ka ‘nete, ka hlompho le boikokobetso, hle, u motho e moholo eo e reng ha a buile litaba tsa hae ebe lia thophothela ho batho! Li-camera ke tsena li u shebile, joale this issue e tl’o thophothela ‘me e nts’enya lebitso ka tsela e makatsang. Ha ke e-s’o cho joalo, se ke ua nketsa joalo, kea kopa! Ke kopa ka ‘nete, ka hlompho eohle le boikokobetso, u ke u hule mantsoe ano.
HON. SENATOR S. MONATSI: Ka boikokobetso bohle, ‘M’e, ka mor’a mesebetsi e mengata eo Ntlo ena e e entseng ke u lebohe le Tafole ea hao, ke lebohe Litho tsa h’eso tse nkileng karolo -  haholo ha ho ile hoa thoe re u ts’ehetse mosebetsing ona o moholo oa Ntate Motlotlehi oa Labohlano lane. Ka ‘nete re ne re le teng ka bongata, ‘me re ile ra mamela taelo ea hao ha u re kaofela le rona ba Mokhotlong ba lisang re il’o sitoa ho ea linkung re be teng.
Ha ke feta moo, ke tlatsa polelo ea ‘m’e Mamaroala mane.
‘M’e o ts’oara thipa ka bohaleng, ‘me ke Sesotho sa rona se chong joalo! Ehlile u e ts’oare e u sehe menoana ena! Ka ’nete rea u lebohela, u tsoelepele naheng ena le bo-‘M’e ba bang ba tle ba khahloe ke mosebetsi oa hao, kea leboha.
MADAM PRESIDENT: Honourable Senator, ke u bone. Ke kopa hore ke mpe ke hule mantsoe a ka ke a behe hantle, hobane ‘nete eona ke tutulu.
Honourable Senator, leha ke hula mantsoe a hore u chulo joalo, empa ha u’a cho mohlomong ka mantsoe ao ’na ke a sebelisitseng, feela hoo ke ho tsebang ke hore boitlamo ka nako e 'ngoe e ka ba hore ho tséhetsoe activities le hore bo ‘mé ba fuoe matla ba se ke ba sekisetsoa. Litaba tseo u ne u le e mong oa batho ba li tlatsang ka matla. Joale haeba ana a he for she kaha ke a sekhooa a tla u tsietsa, Morena oa ka, kea a hula.
HON. SENATOR M.L. LEBONA: Kea u leboha, Madam President.
Ke u hlomphe le Tafole ea hao le Litho tse Khabane, le gallery ke ba hlomphe.
Ka'nete ke tlatsa litaba tsa Molula Setulo oa Komiti ea rona hore re kile ra ba leetong la ho ea bona Moaho o motle re tlatselelitsoe ke Litho tseo eseng Litho tsa Komiti. Rona ba bang re ne re bile re tsoafa-tsoafa tjena re bona eka letsatsi lea chesa.
Ka'nete, ‘Mé botle bo ka mono ha re se re bo bona e ne eka re Dubai. Ke ho re leha u ne u nka photo batho ba ne ba nahana hore u Cape-Town or Dubai. Ke hore botle bo ka mono, Bahlomphehi Litho tse Khabane, ka'nete we cannot wait to be in there.
Rea leboha, ‘Mé.
HON. SENATOR K.L.K. THEKO: Mohlomphehi, ka'nete leha ke sa bona ka mahlo, empa ho latela ‘Mé Morena oa Maroala -  ha se motho oa putle, ha se motho oa leshano; ke motho eo ke mo lumelang haholo. Ha a bua hore litaba li tjena, ehlile li joalo.
Ke mo tsebile ka lilemo tse ngata, ‘me ka mantsoe ano a hae a thoriso eo a e behang ka pele ho uena hore -  Mohlomphehi kapa Ntate Motlotlehi kapa mofu Moshoeshoe II o n’a tloaetse ho re ‘reward of good work done is more hard work.’
Ka hona rona re re, eketsa ho etsa botle ho feta moo, hobane ha u entse joalo u se ke ua etsa relax on your resonance, eaka u re u qetile. Joale empa ha u entse hantle ruri u lokeloa hore u bolelloe leha batho mohlomong ba bang ba ka re ha ba u rate, empa moo u entseng hantle u lokeloa hore u bolelloe.
Ke mokhoa ona Makhooa a re’ng -  che, ke sa re you are the devil, feela ba re, “you give the devil his due” ha ho entsoe hantle.
Ka hona re re keep on doing good, ‘M’e. Re u lebohela ka Bosebeletsi, hobane this achievement e tla sala e le ea hao. Che, leha u s'u shoele re tla re na hana ho ne ho haha mang moo? Ebe re re e ne e le morali oa Mokitimi kapa oa Buti ea neng a nyetsoe ha Mokitimi eo hothoeng ke Refiloe.
Ka hona rea u lebohela, Mokoena. Khotso! Molimo a u thuse, a u ekeletse matla ho feta mona.
Kea leboha le 'na, Mohlomphehi.
Next item, Mr Clerk.
PROCEEDINGS ON SUBSTANTIVE MOTIONS AND BILLS
MOTION
49. PROHIBITATION OF A HUBBLY - BUBBLY USE
Resumption of Adjourned Debate on Question, (Wednesday, 22nd October, 2025).
Question again proposed
HONOURABLE SENATOR K.L.K. THEKO: Mohlomphehi, ke ema ka'nete le 'na ho akhela oa ka molangoana malebana le ho tlatsetsa tabahali ena e hlahisoang mona ka lebaka la hore Hubbly -Bubbly has done a lot of damage in the lives ea batho ba bang Lesotho, South Africa, on the African continent and the world at large. Ka hona re tseba litla-morao tsa eona hore na e etsa ntho e joang.
Mong'a eona kapa mong'a Tlhahiso ha a bolela o re e nkha ha monate ekare ntho e kang lipompong, joale ehlile e ea u hapa hore u tl’u be le mokhoa oa ho e rata.
Ha ke le sekolong ke ile ka tsuba koae, ke ile ka noa joala, ke ile ka ba ka tsuba le matekoane, ‘me ke ile ka tsuba le Benzyne. Ke tsoa ho lintho tsena kaofela! Ha ke bue leshano, ebile nke ke be ka iketseletsa ka lintho tse ileng tsa bapala ka kellelo ea ka, tsa nketsa hore ke etse hallucinate, ke hloke botho esitana le ho iphumana le hore na hana ha u le motho...
Kea tseba le batho ba camera will be very happy, ba re, hele! Re tla e etsa catch ena taba! Everytime ha u ka bua ntho eo ba sa e rateng kapa eo ba utloang eka e u etsa hantle ba ke ke ba rata ho e nka.
Kamehla ha u bua taba e kholo-hali ea Naha they will never capture it, but instead they will capture tseno tsa mofuta o joalo. Joale empa ka'nete ke lintho tseo ke fetileng ho tsona.
I became very lucky because I had friends who were taken ke lintho tsena tsa ba tsa nka le maphelo a bona, ea eba likatana ka lebaka la lintho tsa mofuta ona tse kang eona Benzyne, joala ba sekhooa le ba Sesotho. Ba bang ke kopane le bona ha re se re ntse re hola. I am 66years now, so, you can imagine batho bao ke ileng ka noa joala le bona eaba ha ba bo tlohele na ba bile joang kamor'a mono.
The Hubbly -Bubbly le eona has its own effects tseo e li etsang ka hare ho mats'oafo a motho, like cigarette, like any other thing e nang le mokhoa oa ho hapa maikutlo hore u iphumane u le lekhoba la eona.
Joale tse ling li etsa damage u ntse u sa bone. Re ile ra bona taba ea cigarettes ka nako ea lefu lena le ileng la feta ka batho ba bangata haholo ka hare ho naha ea Lesotho le libakeng tse ngata-  ba ne ba tsuba cigarette. Ha ho fumanoe hore motho enoa matsóafo a hae a na fokola haholo, eaba lefu lena le fihla le feta ka bona, lena le bitsoang Covid-19.
The Covid e ileng ea tsokotsa batho ba bangata hobane e ba fumane ba na le matsóafo a fokotseng, eaba ba itsamaela habonolo.
Le 'na ke sure hore haeba ke ne ke ntse ke tsuba koae ka nako eno, nka be ke ile ka tsamaea. Ke lahlehetsoe ke metsoalle, baena le batho ba bangata bao ke ba tsebileng ka taba ea ho tsuba cigarette.
Kahona litaba tsena tseo Ntate a li behang mona hore re le babusi ba likanta tsohle, eseng ba etsang molao ka lebaka la hore re batla to score points tsa lipolotiki, empa ba linako tsohle, ho latela ka mokhoa oo Sechaba sa Basotho se khethileng kateng, re fumana re na le a moral obligation to say, ‘Muso oa Lesotho, khetha ho re ntho ena should be banned lefatséng kaofela.
Ke hobane 'na ke ne ke e bone hole koana ha ke qala ho e bona -  ke    e bona naheng eo ke neng ke bile ke ile le Motlotlehi ho eona, ‘me eo ebileng ke utloileng le hona tjena hore o ile hona teng...
Re ne re ile le Ntate Matekane, le Ntate ea seng a hlokahetse oa Selkol, le ba bang. Ntate Matekane e ne e s'o be Prime-Minister, e sa le a businessman ka nako eno. Joale ke bona the tallest man, joale ebile ke qala ho bona motho e molelele hakaalo a lutse pel’a ntho ena a ntse a e hulaka, a e hulaka. Joale ke ipotsa na ntho eo ke eng e kaalo-kalo. Banna joale hothoe, no it is a Hubbly- Bubbly.  Ke bona ntja ena, ntate, e kakalletse e hula comfortably, ehlile a e hula ka boiketlo bo tsábehang!
Joale empa taba eo ruri the damage it is doing to people! Ho batho ba balang ba ntseng ba ithuta ha lintho li etsahala, ke hore e etsa damage e ts’abehang maphelong a sechaba le a lichaba ka mokhoa oo ho leng kateng.
E hloka hore re lule re le mafutsana. Ekare re ka e tlosa hobane e nka maphelo a mangata haholo. E tsitsinya maphelo a rona hampe haholo. Kahona ke re le ‘na ke ema mona, Ntate Morena oa Lioli, ho u tlatsa le ba buileng ka taba ena hore ha re bueng, re etseng sehou, re kopaneleng taba ena ho e beha ka pele ho ‘Muso.
Ekare Ministry of Health o ka be o ile oa ba teng ebe Ntate Sempe Khabasheane Masupha o ile a mema Ntate Mochoboroane hore a be teng a tl’o mamela khoelehetso ena eo re e etsang hore, “oho, hle! E-ba le mohau, Motaung, hore ntho ena Lesotho mona re na le sechaba sa lipalo tse fokolang haholo, e ka re qeta haeba e ka ba teng.”
‘Nete ke hore ke ntho e kang e ea tura mohlomong eo re ke keng ra e fihlela, empa ho ba e fihlelang e tla ba qeta. Kahona re re ekare ha re ka e kopanelang re etse sehou pina ea banna, hore ha e tlohe, ha e tlohe e tsoe ka hare ho masaka a rona, mapatlelong a rona le bophelong ba rona, e se ke ’ne ea etsoa; it should be illegalised because it will take too many lives unnecessarily!
Ke hobane e na le mokhoa ono oa ho etsa attract batho ka ho ba hohela ka lebaka la the smell le ka mokhoa oo e leng kateng ha e tsoa mosi oa teng.
Ekare re ka be re ile ra bitsa Letona le Khabane kapa boemeli ba ofisi ea habo. The Ministry of Health was supposed to be here. Litaba tsena re li bua kamehla le Motlatsi oa President le uena, Madam President, hore kamehla ha re na le Litlhahiso tse tjena ekare ke litaba tse lokelang li lisoe e se ke ea ka re ntse re bua feela Ka ‘nete makala a amehang a be le kamano le rona litabeng tsena a tle a tsebe ho li phamolela holimo!
Feela empa, che, rea tseba hore ka nako e ‘ngoe ba re na re tseba eng, re tlohe mona, ha re na tokelo ea ho bua litaba tsa mofuta ona! Feela empa it is a warning eo re fanang ka eona hore this is a health hazard e hlokang hore sechaba sa Basotho se e tsebe, se be seli ka eona, ‘me se tle se tsebe hore se be le ho hlokomela hore se se ke sa kena-kenana le ntho ena, hobane e ka se senyetsa bophelo.
Ha ke chulo joalo le ‘na ke re ke aka litaba tsa Morena oa Lioli ka mokhoa oo a li behileng kateng, ‘me o li behile ka matla a ts’abehang. Kahona, re ema le ho li tlatsa ka hore o li behile ka makhethe le rona re kena litabeng tsena ka tsela e tsóanang le eo a li behileng.
Kea leboha, Mohlomphehi.
[liatla]
HON. SENATOR M. MOKHATHALI: Ke u hlomphe, ‘M’e President le Tafole ea hau, ke hlomphe le Litho tsa haeso tse Khabane.
Le ‘na nke ke eme ho seha-seha tabeng ena ea Morena oa ka oa Lioli. Ka ‘nete taba ena ea hubbly-bubbly ehlile e hloka hore ‘Muso o e nkele khato eona le mefuta e meng ea li-drugs, hobane boholo ba batho ba li sebelisang ke bana, joale baneng ke moo re shebileng teng hore ka moso ha re se re le sieo kapa re khathala, naha ena e tla ts’oaroa ke bona. Leha re se re khathala re hopola hore ts’ireletseho ea rona le bapalleho ea rona e tla etsoa ke batho ba banyane, joale haeba taba ena ea lithethefatsi e senya bophelo ba bona joalo ka ha ho chuo -  Morena oa ka oa Thaba a cho a re e senya mats’oafo ka lebelo le ts’abehang, ke ho bolela hore ba bangata re tla ba isa mabitleng, ‘me ha se ntho e monate haholo ho motsoali ho bona a isa ngoana hae mabitleng.
Empa feela le ho ba tla phela rea tseba hore lithethefatsi li senya likelello, ‘me haeba re tla re ha re se re le baholo re lokele ho hlokomeloa ke batho bao likelello tsa bona li seng li sa sebetse hantle, ‘na ke bona re tla ba tsietsing re le sechaba.
Taba ena e re hloka kaofela. E hloka le makala ‘ohle, hobane lintho tsena li rekisoa teng. Ka nako e ‘ngoe u tla be u re Lekala la Health le lokela ho thusa, hobane joale re re bophelo bo tla ameha, empa joale ho boetse ho na le likhoebo tseo u utloang ho tsona ho re li tle li hole, li be le chelete e le ho rekisa lintho tsona tsa mofuta ona. Ebile ba tseba hore ha se lintho tsa bohlokoa empa ke lintho tse senyang bophelo a batho.
Mohlomong le ba ntseng ba fana ka mangolo ke bo MCC, hobane u bona lintho tsena li fumaneha le mek’huk’hung mona, joale re qakehile. E leng ho re ka ‘nete le ‘na ke tlatsa taba ea hore ‘Muso o ke o nke khato e kholo ho sireletsa bana, hobane ruri kelello ea ngoana e nahana ka monate ono oo a o fumanang ka nako eno. Ha se kelello e tsebang ho nahana ka li-tla-morao, ‘me bana ha ba tsebe ho nahana ka li-tla-morao. Ke rona batho ba baholo ba tsebang li-tla-morao re tlamehileng ho sireletsa bana ba rona kholumo-lumong ena ea drugs.
Ke ipotsa le kamehla le hore na ebe Lesotho li-drugs tsee moo li teng li lekoloa ka mahlo a nama kapa ho na le machine e ka etsang hore haele moo li le ngata hohle moo ebe ha u beha machine o ka utloa moo li leng teng? Kapa li lekoloa ka mahlo? Ke hobane haeba li lekoloa ka mahlo - ebe ha hona chelete e behelloang ka thoko hore ho behoe machine e kareng ha e kena ka tlung ka moo ho behoang lintho tseo ebe e-ea fumana hore li-drugs li teng? Ka ‘nete ke bona sechaba sa rona sa batho ba banyane se le tsietsing haholo.
Taba ena ha se ea ‘Muso feela. Ke tsehetsa ha kaalo hore ‘Muso o nke likhato tsa ho thibela hubbly-bubbly le tse ling, ke rata ho ipotsa hore -  ha ke na li tlohella ka ‘nete li tla nts’oarela le tsona. Ke batla ho ipotsa hore na hantle mosebetsi oa likereke kahar’a Lesotho joale e se e le eng morao tjee?
Ke hobane ke ne ke utloa eka mosebetsi oa tsona ke ho thusana le ‘Muso hore lintho tse ka bang kotsi ho motho, tse ka qetellang li tlisitse lefu ho motho, ebe mosebetsi oa tsona hore li thuse ka hore li bue ka lintho tse joalo.
Ke boipotso ba ka hore na haeka likereke li tlala hakana, re apara liaparo ka mefuta feela ha u il’o nka thepa e joalo u e rekisetsa ngoana motho hore a e tsube e qetella eba customer ea hau eo u e ratang feela u le mosali kapa monna ea apereng seaparo, feela khoebo ea hau e tletse lintho tseno -  u ntse u re’ng pel’a Molimo, ka hobane ua tseba hore ngoana eno ha u etsa joalo e se e le customer ea hau u senya bophelo ba hae?
E leng ho re ke re leha ‘Muso re tiisa hore o thibele taba ena, ‘Muso o ke ke oa qeta ha o le mong; re lokela re le mafapha ‘ohle kaofela re bone hore taba ena e bolaea bana ba rona, e bolaea sechaba sa ka moso. Hohle moo re kopaneng teng re bue ka hore li-drugs li senya bophelo, e se ke eaba boima boo re reng bo bonoe feela ke batho ba ‘Muso, hobane ruri bana ke ba rona. Sechaba sena ke sa rona.
Ho na le lintho tse ngata tseo re li etsetsang lerata, joale ‘na ebe taba ee ea li-drugs re le sechaba ka likarolo tsohle tsa rona moo re kopaneng re ke ke ra etsa lerata, hobane ka ‘nete kotsi e etsoang ke li-drugs, haeba re re e bolaea mat’soafo e boetse e bolaea kellelo, re tl’o ba le batho ba mofuta ofebao re tlohelletseng ho etsa joalo?
‘Na ke mema batho bohle, ha ke meme rona re le teng ka mona re le bo Ketsa-Molao feela, empa ke mema le sechaba ka mekhatlo eohle ea sona moo e ka bang se ipopile teng hore ha re boneng hore taba ena ke kholumo-lumo e re senyetsang naha. Ka mekhahlelo eohle ea rona re loane, re etse lerata, re ke re tlohelle ho etsa lerata la lintho tseo re sa li tsebeng, re etse lerata la hore li-drugs li fele ka hare ho naha ena.
HON. SENATOR M. M. MOSHOESHOE: Kea leboha, Madam President. Ke ne ke kopa ho botsa Setho se Khabane se ntseng se bua hantle hore kamorao hore Tlhahiso ena ea Morena oa ka oa Lioli e be teng ha re ntse re batla-batla u lekile ho re bont’sa nakong eo a neng a hlahisa Tlhahiso ena ea hae hore lithethefatsi tsena tse nang le mabitso a mangata a fapakaneng boholo li fumaneha likolong. Likolong tsa li-high school le li-primary, hohle mona li teng.
Joale empa le ‘na ha ke ntse ke batlisisa ke etsa research ke fumane hore mane moo u lulang motseng Khubetsoana, Mohlomphehi oa ka, ka hlompho eohle, ekare ho na le sentele sa melata hona motseng mono se tlang le lithethefatsi tsena ha habo bona koana ba fihla ba li rekisa hona Khubetsoana mono.
Ehlile Khubetsoana ekare e se e tsoile taolong haholo, Mohlomphehi. Na ho fihlile tlhokomelong ea hau? E tle e re ha re hlasela u tle u be u se u re batletse hore na re ea kae, hobane joale ekare ke hona mono moo u phelang teng. Ha li hole lithetefatsi tsena li pel’a rona mona, re mpa feela rona re se re le baholo re ne re sa li tsebe. Ke ile ka leboha ha Mohlomphehi mong’a Motion a tla ka tsona.
‘Na ke ne ke bile ke nahana hoane ho hong ke pene, a re “e-e lintho tsena li ntlenyana tjena ebile li flavoured”! Re ne re sa li tsebe tse ling tsona re li bonts’itsoe ke eena a tla ka sample. Joale u ke u hlalosetse, Mohlomphehi, hore na ebe Khubetsoana ho tlile tlhokomelong ea hau hore ke khubung habo tsona? Le hore na u ka re thusa hore na lona le le Baeta-pele ba Khubetsoana na le ntse le etsa’ng so far ho bona hore le loants’a taba eo?
Kea leboha.
HON. SENATOR M. MOKHATHALI: Kea leboha, Mohlomphehi, ke mpe ke u arabe. Ke u arabe ka hore ha ke hanane le taba ena ea hau -  moo e nts’oenyang haholo ke hore mekh’ukh’u eno e mono -  ua bona ha u feta u ea Maputsoe, ho na le moo ho thoeng ke Lerakong. Ha u ka utloa mono le bana ba lilemo li robong le leshome hothoe ba rekisetsoa ho thoeng ke crystal meth hona mono. Athe mane leCoop hothoe ke koluoa feela. Ha re tsebe hore na re r’eng, empa ke hore u mpotsitse potso e ts’osang e bileng e soabisang hore na khato eo re seng re e nkile ke efe, hobane ha se ntho e ipatileng!
Matlong a mang u tla utloa ho qoqoa hothoe Ntlong eo ha u ka ua ea mono mantsiboea (e le Ntlo e supuoang eo u e bonang le uena) u tl’o fumana banana le bashanyana ba tletseng ka mono ba tauoe, ba lutla liqhenqhe feela! Ke moo ho hlileng ho tsujoang, hoa tsebahala! Joale empa eona taba ena eo ke reng re bonahala linthong tse kotsi tse re amang eka re batla ho beha mojaro ho ‘Muso feela.
Athe taba ena le rona ka borona ha re ka ra ikopanya ra bona hore na re etsa joang kannete re ka e hlola; re keke ra emela hore bana ba rona ba senyetsoang maphelo ebe re re re emetse ‘Muso! ‘Muso ehlile o lokela ho etsa karolo ea oona, empa le rona re lokela ho etsa karolo ea rona.
Ke mpa ke soabile, hee, Mohlomphehi, hore le ‘na ha ho na karabo eo nka u fang eona hore ‘na ke le motho ke se ke ile ka nka khato. Ke hobane li teng tse bobebe tsa hore leha ese e le bo ‘m’e ba motseng mono feela re ka tla, ra buang, kaha ha re ka buang ka taba ena ele taba re tla tseba hore na joale ha re buile, re qoqile ka eona tjee re etsa joang hore e se ke ea ba rona feela.
Ke mpa ke leboha hore, hee, u nts’oabisitse, ebile u nthokotse, hore ha ke tloha mona ke il’o etsa letho.
Kea leboha.
HON SENATOR S. MONATSI: Honourable Speaker, ke u lebohe le Tafole ea hao le Litho tsa h’eso tse Khabane.
Litaba tsena li kholo haholo. E, Ntate Morena oa Thaba o buile hantle ha a re ekare Letona la Bophelo le ka be le le teng, empa re bona eka kaha li qhoma bo sekolong mane Letona la Thuto le tlameha le thole molaetsa le fetisetse litaba tsena ho matichere ka ho fapakana ho re, ‘hela, chefu ke ena’.
Ha ke ntse ke batla, kamor’a hore Ntate Morena oa Lioli a behe taba ena, ke fumane hore ntho ena hothoe e hlaha likoloing tsena tsa li-import tse- kotolana-nyana e teng mono e khubelu-nyana hothoe ke lekoete. Hothoe ke eona e tsoakang litaba tsena! ‘Me ke ile ka hla ka ema ka maoto ho batla -  ke ile ka ba ka bua le mosuoe hlooho oa sekolo sa Mapholaneng High School maoba mona ke re, ‘ae, Ntate Ts’ilo ho na le ntho e tjee le e tjee, le tle ke le shebe’, e le hobane, ‘M’e, e nts’ositse!
Ke hobane ‘na since ke le moshanyana ke lisa, ke kene sekolo – ka ba ka kena hona Mapholaneng High School, ebile ho na le sebaka seo hothoeng ke smoking spot ke ne ke sa tsubi koae. Ha nka ba ka e tsuba, that’s why ke bileng up to mona moo ke leng hona teng kajeno.
Ha nka ba ka noa joala, empa ke bo rekisitse likhoebong le tsona likoae tseno, feela litaba tseno ka’nete e ne e le nakong eno ea business. Litaba tseno tsa tahi, ae, ha ke li tsebe, lithaka tsa ka li ile, tse ling li ntse li le teng feela li se li tsofetse, li re, hela, uena monna! U ile ua etsa joang ha eka u ntse u le mocha tje setloholo? U ile ua nchafala kae, monna? Ak’u re joetse kapa u etsoa ke hoba u ne u le mohoebi u na le chelete?  Ho na le moo batho ba nchafatsoang teng?
Ae, ha ho joalo! Lintho tsena tseo le li noang - joala bona le koae ehlile lintho tsena tsa li drugs li kotsi; ehlile li nka maphelo a batho, li hana hore batho ba hole ba tle ba shahle joalo ka ‘na tjena.
Bona! Ua tseba hore ke mokuli oa Ntlo ena, Madam Speaker, feela bona ke shahlile hona joale, ha ho na moshanyana a ka mpetang mona ha re ka ra nka melamu!
Ka mabaka ana, ke re ka’nete litaba tsa Morena oa ka kea li aka.
Ha ke amohele, Madam, ka mor’a ka mona hoba o re na ke ne ke rekisetsang koae. Ke se ke ntse ke mo utloa o re na ke ne ke rekisetsang koae-  athe ke ne ke etsa chelete ea nakong eno, ‘me ke hlokomela le ‘na ka morao ke se ke ntse ke se likhoebong tseo hore, ae, lintho tsena ehlile li kotsi, ehlile ke chefu, ehlile li lematsa batho, ebile batho ha ba hole ke litaba tsena tsa li drugs, kannete!
Ka mabaka ano ke re, ae, ‘M’e Mamokhathali ha ke mo namole; hoa ka ke hore feela ke il’o mo thusa mono mo a ntseng a re, mashatara, mashatara! Nke ke il’o kena mono.
Ke se ke tla araba litaba kaha ke ‘ne ke shapa haholo! Kubu e teng ka koloing e ts’oeu ka mona. Ebile ke se ke le betere le ho hlotsa hoane, kahoo ke tla ke ke shakarele bano!
Ntho e kotsi ea drugs li sebelisoa ke baroetsana morao tjena! Ha pele re ne re tseba ho tsuba bo abuti feela, empa le bo ausi hona tjena ba tsuba.
Madam President, ka mabaka ano a makhuts’oanyane feela, joaloka motho a mokhuts’oane, ke theoletsa taba ena ea Ntate Morena oa Lioli hore kannete re tlameha re emeng ka maoto bohle kaofela re khotseng hore, aa! aa! Naha e ea kae! Re se ka ra re ‘Muso, kaha re ‘Muso le rona.
Kea leboha.
HON SENATOR S.B. SEEISO: Kea leboha, Madam President.
Ke boke likhomo ho bohle ba heso le Tafole ea hao, ‘M’e.
Taba ena ea Seoli se seholo ke taba, hobane kannete re na le mats’oao - eseng a hona joale feela, empa taba ena e se e bonahala.  Nakong e fetileng, joalokaha Litho tsa h’eso li buile, lintho tsena tsa majoala le eng, leha li sa ngoloa ka molao, empa ka tlhompho le tloaelo ea Basotho e ne e le lijo tsa batho ba baholo, empa matsatsing ana u bona a 12-year-old or an 11-year-old a le sebete sa ho ka etsa partake in the consumption of the alcohol beverages. Ka mantsoe a mang, ‘joala’.
Ke ne ke mpa feela ke leka ho beha, Ntate Motsamai, taba ka mokhoa o itlhomphileng, o parliamentary.
Taba ena ea sena seo Setho se Khabane Ntate Moholo a se behileng goes to the heart of who and what we are. Re le sechaba ruri re ntse re ritsa kapa re ritsitse haholo. Ntho ena eo a buang ka eona ke seo re se bonang ka holimo joalo mohlomong ka seoete seo u tla bona makhasi a seoete athe sona se ka tlase, se ka mpeng ea lefats’e.
Ke hore na as parents (batsoali), re le sechaba na re ka be re se re sa natse seo Ntate a se beileng ho ‘Muso!
Joale empa ‘na ke rata hore Ntate ha a ntumella re ke re be le boichebo le boitlhatlhobo hore na re le batsoali, re le Basotho na re shebelletse feela ha naha le sechaba sa kamoso se timela na?
Ha motsoali a ka robala a tseba hore ngoana o teng ka tlung, ha tsoha ngoana o ntse a le teng ka tlung - ke’ng ntho e ka mo jang moo? Empa ho latela sena seo u tla se bona haholo ka nako ena eo re tlang ho uena eo re tloaetseng hore ke ea boithabiso - the festive season, u tla bona weekend e ‘ngoe le e ‘ngoe, har’a beke e ‘ngoe le e ‘ngoe, late in the evening, early in the morning -  u tla bona bana ba bahlankana, ba baroetsana ho uoa holimo le tlaase ho hulangoa -  ho ts’oeroe libotlolo, ho ts’oeroe eng, u ipotse na ebe motsoali eena ha a khaleha u re ngoana hae o hokae na!
Ke mona moo ho tla qetella e re ha a sa hlahetsoe ke mathata ebe hobane monoana ha o its’upi, o tl’o re mohaisane o loile ngoana, o tla re Morena ha a mo sebeletse, o tla re sepolesa ha se mo sebeletse!
Joale empa hana, Ntate ‘Mitchel, u le motsoali ngoan’eo ke oa leponesa? Ngoan’eo ke oa democracy?
Democracy ha a s’o tsoale ngoana, empa we are so quick to take that pill out of us and blame motho e mong! Joale empa rona what is our responsibility fundamentally? Boikarabello ba rona ba mantlha re le batsoali, re le Basotho, ke bofe?
Democracy, bo-Ntate ba ka le bo-‘M’e ba ka, ha e s’o tsoale ngoana, empa joale ha re ts’oanetse ho sebelisa matla a rona a botsoali ao re a fuoeng ke Molimo ho holisa ngoana ts’abong le leratong, re re bana bana ba re hlotse ke ba democracy!
When are we going to stop playing the blame game, Ntate ‘Mako? When are we going to stop!
Seo ke lekang ho se bolela, Madam President, ke hore feela ho ‘na, Ntate Moholo, taba ena eo o u e tekileng e tebile ho feta ka mokhoa oo mohlomong e ngolehileng kateng pampiring mona. Ke ho re na fundamentally ha re hetla morao re le Basotho, joale re re na re hokae hona joale - pele eo eo re reng re batla ho ea pele ho eona na ha e lerotho…Litsela tseo re li nkileng -  ka nako e ‘ngoe ho sireletsa bobe you see parents stand up and justify and perhaps ka sekhooa kapa ka Setaung normalise maits’oaro a mabe, a sireletsa ngoana a entse ntho e mpe! Ha ts’oanetse ho khalema o tla re, ‘ngoan’aka ha se eena, ngoan’aka tjena, ngoan’aka tjena!
Ntate Setho se Khabane Ntate Seoli se seholo, Ntate, ruri taba ena ha e felle nthong ena eo hothoeng ke kakana feela, kaha hona joale tjena ho s’o na le tse kotsi le ho feta ena eo mohlomong, Ntate, u buileng ka eona, tseo bana at primary level -  ha ke tsebe na ebe ba li fumana hokae!
Bana bana ba senyehile likelello, ‘me ha ba senyeha likelello feela, empa ntho ena because it creates hallucinations - menahano ena eo u tla fumana motho u ka nahana hore a ka theoha nthong-  a ka theoha from the Bank Tower, ebe o qhomela fats’e a bone eka ke super-man - ha a le ka har’a class ua fumana a tonne mahlo feela a shebile tichere ho sena letho le kenang! Motsoali eena o nts’a sebetsa, ngoana o ntsa kena sekolo kapa o kena ka front-door o tsoa ka back door!
What is this society doing for the next generation? Pelaelo ea ka ke hore, we need to take, ‘M’e Mokhathali, re ke re ichebeng le rona re le batsoali, re ke re itlhatlhobeng hore na bana bana bao Ntate Molimo a re fileng bona na ehlile re ba abela toka na?

Na ka melao re ntse re bua ka hore e eketsoe kapa e be teng -  kapa le rona re ke re ichebeng hore na hantle botsoali khale -   motsoali ke eng?
Mohlala oa motsoali-  ho otla ngoana ke ho etsa joang? Ke ne ke bua le ba bang lilemong tsa ho feta ke re, bana bana ba taoa, empa a k’u hopole ha ngoana oa hao a na le lilemo tse peli, li le tharo, u tsoa mining, u lutse le bo ntate ha hao, u roma ngoana hore a il’o u rekela lik’hotho.
Ngoana ha a likela ka morao ho ntlo, qopinyana e teng tlase mane ho botlolo, khetlo la pele ha a e beha lelemeng oa tsóela, o re: ‘ea baba’, the second, third, fourth time o se a utloa - ebile ke eena a tl’o u botsa, ‘ntate, ha u batle tirinki? A batla ho fumana eng? Tono!
Ka hona……
HON SENATOR K.L.K. THEKO: Nke ke etse indulge Ntate ka potso ke ena, eo ke reng ke utloa u bua ka taba e kholo-  eseng ea tono as such, empa ea hore rona re ke re etse, ke molato oa rona, ke molato oa rona!
How do you propose hore na sechaba sa Khubetsoana, sa Ha Tsosane, sa haeso Ha Matala kapa libakeng tse ling, ebe se ka etsa joang ho etsa ‘moka oa hore ba ke ba il’o icheba le ho bua ka hore na ba itukisa joang ka ho qabana?
Ke ho re problem ea bonahala- ua bolela, Ntate, ha u re ha hona mokhoa oo re ka behang phoso ho ‘muso, sepolesa, democracy, e se e le: ‘ke molato oa ka, ke molato oa ka’. Ke bona eka ho thatanyana ho beha - ha ke tsebe na ke advocacy!
U r’eng? How do you propose we do it, ee ea ho phutha batsoali hore ba ke ba ikopanye likelellong tsa hore na what are we doing to try to fight litaba tsee tsa hore bana ba khutlele tseleng?
Kea leboha, Ntate, haeba u ka tseba ho nkaraba.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           Kea leboha.
HON SENATOR S.B. SEEISO: Ntate o mpatla antidote, setlhare se belisoang ho phekola.
Kea kholoa, Ntate, setlhare ha se seng, ebile libaka ka ho fapana ha li na ho tsóana, empa ke nahana ntho e ka qalellang ho etsa hore phetoho eo e be teng ke ha rona re le boetapele re ka iphang matla, eseng matle a lipotomane, matla a bohlale to devise, and even go back to the old systems tsa hore re bitsa sechaba hona mono litoropong, moo ke tsebang hore ehlile ha ho bonolo ka nako e ‘ngoe ho bitsa sechaba hore se tle ntle leha eba hona le liphallelo.
‘Mitsa hangata - ke ntho eo ea hore na ebe h’a mpitsa u tl’o mpha’ng! But then we need to be brave enough as leaders in this House, and be open minded enough in this House to come up with solutions.
Ha ke ne ke bua ka mathata ke ne ke sa re ke mathata ao ke its’oereng hlooho. Le motseng oane oa haeso oo ke phelang ho oona oa Matsieng, on a regular basis ka har’a motse oa haeso oa Matsieng, re leka ho kopana le batho ba baholo le ba bacha separately and bring them together at some other point, hobane le bona ele bana ba ka lla ka batsoali, batsoali ba lla ka bana, joale ha re le mohlomong mabatooeng a fapaneng, ka ho bua ka mathata le manolo a ba hlahelang, re ka tseba hore re bope maoa, maano a ka thusang hore na re ka thusanang joang.
Joale empa seo ke lokelang ho se cho, Ntate Morena oa ka Morena oa Thaba-Bosiu, ha hona once civil polite way, empa ntho eo ke nahanang can trigger this process -  the catalyst, is that, we, in this House, need to empower ourselves to know how to approach the youth.
Maobane re ne re ka fihla ka phafa, joaloka ha Ntate Monyatsi a itse a ka fihla ka phafa, empa oa ka ‘na hona tjena ha ke mo sheba -  ha nka mo atamela ka re kea mo khalema ka phafa, a ka ‘na a tsóara letsoho lena, eaba o re ho ‘na: ‘hantle u ntse u etsa’ng? O liphaka-phaka monna eno oa haeso eno! Joale ua utloa ke tla be ke se ke felletsoe ka matla! Ke ho re na eena lilemong tsena tsa hae ke ba le maneri afe a ho mo atamela hore a utloisise hore ke ntate oa hae, ke re ho eena: ‘lula fatsé ngoana oa ka, re tl’o bua’.
Ke nahana, ke sona seo -  haholo bo ‘mé ele bona ba ts’oarang thipa ka bohaleng, ka nako e ‘ngoe, bo ‘mé, le lona le kenya metsi ka moeli; ha ngoana a sa batle ho khalengoa ke lona ba pele ba hore ngoana oa sotloa! ‘Ngoana oa sotloa’, ebe ngoana o hola a tseba hore ha ntate a tsóanetse ho mo khalema o tla mathela ho ‘mé oa hae, ‘mé o se a tsoa a shenne mose, a re, ‘ngoana oa ka ke ngoana oa ka, eno ha se oa hau’.
Ke ne ke re, Madam President, in wrapping-up, ke leboha Setho se Khabane se Morena oa Lioli Ntate-moholo h’a hlahisitse taba ena, hobane ho ‘na ke re, e phephetsa ho feta sena se ngolehileng mona. E phepetsa hore ha re ke re eeng mohloling; Nketjoane o shoetse mohloling, ‘me le noa metsi a babang! Ha hoa lekana hore re re bana ba re hlotse.  Ke ho re na rona re itlhotse kae, re le batsoali.
We have relinguished our parental responsibility, and so we cannot blame motho a hotseng a sa tsebe ho khalengoa.  We neglected to do our parental duties ebe u re tichere e tla khalemela ngoana! It is your fundamental right! Once you said, I want to have a child, you should be a parent, a mother, a father to that child to the fullest. Ho khalema ngoana ha se ho mo khakhatha, empa ke ho mo tataisa, ho shapa ngoana hase hore joale u nke lesoai, u mo khakhathe, u mo fasitse sefateng, no!
Ke hobane h’a tloha sefateng moo, h’a baleha, h’a khutla a se a utloile hubbly bubbly eo, o tl’o u khama.
Ka mantsoe ana, Litho tsa haeso tse Khabane, Ntate Khoabane potso ea hae e nthusa hore ka har’a Ntlo ena what are we going to start doing? Rothe mola ‘Mé Mofumahali o tl’o qala ka ho etsa joang?
‘M’e Pontso, uena haeno mono Tsikoane le Kolbere holimo koana moo ho fihlelehang kathata, ka lipere, u tl’o etsa joang hobane le eona ena eo re ntseng re bua ka eona, ea bo ntate, eona ena eo re ntse re bua ka eona ea hubbly bubbly, le ka mono ka sekolong sena sa thaba, seo ho thoeng ho lokisoa bana, e se ele our daily bread!
Ka nako eo moetlong oo re ntseng re o baballa kapa re leka ho o sireletsa, Morena oa ka oa Ramabanta, kakana e teng ka mono le teng.
Ke kopa hore Ntate Mitchel ke bona a nchebile, ha ke na bua ka eena. Ke mpe ke re, Madam President, I think -  oh! Le Morena eane ke eane o teng a tummeng ka ho lema haholo! Ke kopa hore, Ntate Sempe, ‘na ke leboha ntate ka this very provocative Motion.
Feela empa ke ts’epa hore, Ntate, re tla ba le session e tla etsa hore le rona ka mona in-house re ke re ipopeng, re ke re inahane re le ‘moho hore na re ka thusanang joang, hobane ho na le hotspots ka hare ho libaka tsa rona; ba bang lia fokola, ba bang ehlile ke sentele, ba bang ehlile ha li eo! Feela empa li teng li-hotspotka har’a rona ka mona, ka har’a litikoloho tsa rona! How then re ka thusanang ka maroala, ke hloe Matsieng mane ke il’o thusa ‘mé mane ka bothata bo mo tsóereng kapa joang kapa joang.
Ha ke behile hakaalo, Madam President, kannete ke leboha taba eo Ntate-moholo a e behileng, e se eka le ntate-moholo Dablas a ka e nka ele hore batho bane ba hae baba ntseng ba nkhathatsa ba ke ba phole ka lihloohong ka mona, kea leboha.
HON SENATOR S.K. MASUPHA: Mohlomphehi Madam President, kea bona mane le letsoho la hau le letona Deputy o teng, Tafole ea hau ke ena e teng, Bahlomphehi ba teng kaofela.
Ka mose ka mane kea bona hore ho mametsoe ka hloko e kholo, hobane ke batho ba nang le batsoali ha bale joalo; le rona ha re le ka mona!
Kannete ke utloile hore taba ena e khobotluoe ka matla a ts’osang ke Litho tsena tsa Ntlo ea Mahosana, ‘me ehlile ke boikarabello ba rona, Mohlomphehi, hore re leke hore lintho tse kang tsena ha li ntse li etsahala ka har’a naha ena ea Lesotho, re leke ho bona hore rea li loant’sa hore li se ke tsa eba teng.
Ke ratile puo e reng ‘Muso ka bo oona o ke ke oa khona hore o thibe litaba tsena, Mohlomphehi!
Ha nke ke bonts’e ka botebo hore na kotsi ea taba ena ea hubbly bubbly na e kae bophelong ba ngoana oa hau a ntseng a hola. Ua tseba Mohlomphehi ha u ntse u mo konyetsa taba ena, hobane e monate u ka mo kenyetsa le lihora tse mashome a mane, tse metsotso e mashome a mane kaofela, empa o tla utloa eka ekare u ntse u sa etse letho! Athe ha u tsebe hore kotsi ena e ntse e kena ka hare ho ‘mele oa hau, e ntse e ahela, e ntse e etsa damage ka har’a ‘mele ona oa hau.
Ha u qetile nako e telele, lipatlisiso li bonts’a ha ho tsóana leha u tsobile licigarrete tse lekholo. Nahana hore na uena ha u tsebe hore u ntse u senya ‘mele ona oa hau, u ntse u etsa kakana ena hore e u qete, uena u sa tsebe -- ka hona re tlameha re ts’ireletse bana bana ba rona! E le hobane kannete ntho ena eo ba ntseng ba e etsa, ha ba tsebe na e kotsi hakae, Mohlomphehi.
Ha ke mpe ke re ke leboha likolo tsa rona, ka basuoe ba Bo-‘M’e le Bo-Ntate ba nketseng taba ena holimo haholo, hobane ha ba lumele hore kahare ho likolo tsa bona ntho ena e be teng, e sebelisoe.
Sekolong se seng ke ile ka ba ka sheba ka re ba ke ba tlise litaba tseo bana bana ba li fumaneng ho bana bana ba rona. Ua tseba ke fumane ele seshoba se se kana seo ka ‘nete u ka ipotsang hore na chelete eo e rekileng lintho tsena na etsoa kae! e tsoa ho rona re le batsoali!
Mohlomphehi, Ha ke phethela ke phethele ka hore ke ile ka kena kahar’a marang-rang ka sheba hore na Basotho ba bua ka taba ena hakae -  joale ke ‘nete ba bang beng ba nthoena bao ke neng ke bile ke sa ba etsa target - ‘Na ke etsa target bana! Ba nthohakile ka mokhoa o makatsang ba bonts’a hore na ha ke kena-kenana le nthoena ea bona na ke re bophelo ba ka na ke bo sebelitse ka tsela efeng, nke ke khaohane le bona ba ke ba tsube ntho ena ea bona rona re ntse re e shoa empa re sa tsube ntho ena ea bona.!
Ha ke ntse ke tsamaea, Mohlomphehi, ke fihlile kahar’a lebenkele le leng mane Maputsoe ha Morena oa ka oa Tsikoane! Ua tseba ke fumane motho ea neng a amehile kahar’a lebenkele leo a thabile ha a mpona, a re, “Morena oa ka! Ke ne ke ntse ke ipotsa hore na ebe ho na le motho a kabang le bohlale hore taba ena a ka e behe kahar’a naha ea Lesotho hore e bonahale e kotsi.”
A bonts’a hore ho na le ngoana e mong eo a phelang le eena, oa mohaisane -  k’ore ha le ka la utloa taba eo a e entseng e joang! Hothoe ngoana enoa o chikile kahar’a ntlo eabo ka moo a lulang ka teng, o nts’a cheka joaloka mokunyane o batla ho kena ka mane ka lebenkeleng le nang le chelete e ngata a tsebe hore a nne a honye chelete eno, a nne a nke lintho tseno batho ba sa hlokomele! Ua utloa ntho eo ke bohlanya?
Kea ipiletsa ho Letona la ka la tsa Bophelo -  ke ne ke lebeletse hore ha taba ena e khutletse morao o tla ba teng, ‘me ha ke tsebe haeba Bohlanka bo teng ka mona. Ka ‘nete ha ke tsebe, empa haele hantle ho ne ho lokela hore ebe Bohlanka bo teng ba lekala la tsa Bophelo hore taba ena e tle tsebe hore e felisoe e-se ke be ea ba teng kahare ho naha ea Lesotho, hobane ke bona ba pele ba sirelelitseng maphelo a rona, e theohe from the shelves.
Kea tseba hore le Sepolesa sa rona ke batho ba litaelo bano, ha ba ka ba fuoa litaelo feela ba ka etsa lephahla-phahla kahare ho libaka tsa rona ba phutha ntho eno hore e tl’o chesoa.
Kea tseba, Mohlomphehi, joalokaha Bahlomphehi ba se ba boletse hore taba ena ke taba e bonahalang e kekela hoo eseng e le kahare ho mekh’ukh’u hore ke ‘nete ho na le mekh’ukh’u e rekisang bosiu kaofela, ebe ha bosiu boesa motho oa tsamaea o il’o robala.  Taba eo Sepolesa, ka Mautloela (NSS) se ka apara ka tsela eo se ka tsebang hore se se ke sa hlokomeloa ke beng ba mekh’ukh’u eo, se ee eka se il’o reka se nne se botse hore na e-be ntho e itseng na e ka fumanoa hokae.  Ua tseba batho ba bosiu ba ka u bonts’a hore kena moo u tla e fumana! Ke lumela hore leano leno le ka sebetsa.
Ke ratile ha Morena oa ka oa Matsieng a bua ka hore rona ka mona ka moo re leng ka teng re lokela re inahane na re ka etsa’ng. Morena oa ka Mofumahali ‘Makholu ke Molula-Setulo oa Komiti ea litaba tsa Bophelo, ‘me o sa ile a itlama ka nako e fitileng ha taba ena e tla checha, eaba o re na e ne keke eaba bohlale hore taba ena e hle e kengoe kahar’a Komiti ena ea hae ho bonoe hore na e ka hlaseloa ka tsela e feng.
Joale empa le rona libakeng tsa rona re kanna ra e hlasela, feela re tlameha hore re e hlasele re na le ntho eo re e ts’oereng kahar’a letsoho, e leng molao oo re o entseng kahare ho Ntlo ena. Ha Mapolesa a sa ts’oara letho ha hona letho leo ba ka le e tsang, empa ha ba se ba ts’oere tao e tsoang kahar’a Ntlo ena ea rona ka ‘nete taba eno e tla feela e tlaba pale ea maobane.
Ka ‘nete ke lebohile bohle. Har’a litaba tsena tse ngata re ithutile Bahlomphehi ha ntse le bua hore likoloi tsena tsa rona tsa Li-Import li na le ntho e bitsoang lekoete -  kea e tseba ntho eo hore ke sethethefatsi se kotsi ka mokhoa o makatsang hobane beng ba sona ha ba e sebelisitse e ntse e ts’oana leha u tsubile matekoane. joale ha ho kaba le motho eo e reng ha koloi e shoele mona e-be eena o se a ea exhaust mane a il’o choatla lekoete leo, u tsebe hore motho eo o kotsi haholo.  E leng hore le likoloi tsena tse fihlang tsena tsa Li-Import, hothoe nthoeno e etsa hore koloi e lume hantle, empa kea hana ke bona eka ke tsela e ‘ngoe ea hore ba tl’o re qeta!
Likoloi tsena tsa Li-Import li tlameha hore li hlahlojoe hore na li na le eona ntho ena e bitsoang lekoete ele hore exhaust eno e chenchoe, ho tsebe ho kengoa ea hae mona. Ha ke lumele hore ha e na le lekoete -  hothoe e etsa safe petrol! A-e ha ho joalo! Eno ke e mona ea lintele tse etsang hore naha ena ea rona e senyehe, Bahlomphehi ba ka.
Ke mpe ke re ka ‘nete ke lebohile. E se eka Ntlo ena e ka phahamisetsa taba ena holimo, naha ea rona ea pholoha, Amen! Kea leboha.
Question put and agreed to.
RESOLVED:
“That is Honourable House resolves to urge the Government of Lesotho to protect the health and well-being of its citizens, especially the youth, by banning the sale, distribution and use of hubbly-bubbly in Lesotho due to its harmful side effects”.
HON. SENATOR S. K. MASUPHA: Point of Order, Mohlomphehi, Ae, ka ‘nete! Ha hona moo ho thoeng u tsoile temeng teng. Ke ne ke bona pene e na ea hau (Mic) e tlisang mantsoe eka e timme, ntle le haeba e ntse e sebetsa e thotse joalo. U buile taba tse kholo feela li lahlehile feela.
Kea leboha.
MADAM PRESIDENT: Joale, Litho tse Khabane, litabeng tsena ruri ke ne ke kopa hore ke mpe ke nke monyetla feela oa hore hohle moo re teng, ka boemo ba rona re le Marena, re le Babusi, re le Baeta-Pele, re ke re nke monyetla oa hore re bue le ho hlokomelisa Sechaba sa rona ka maemo a seng a tsitsipanya joale, a Gender based Violence, a lipolaeano le lithethefatsi. We should take it upon ourselves hore re se ke ra thola hohle moo re fuoang monyetla oa hore re bue,
Ke mpa ke re feela kea tseba hore ntate Morena oa ka oa Thaba-Bosiu hona joale o qeta hore a re kea mo tlama hore ha a ka a ba a re He for She. Ke mpa ke batla feela hore ke tle ke tsebe ho le hlokomelisa hore taba ena ea He for She e qalile neng le hona ene e re’ng.
Ha ke ntse ke lutse mona, e mong oa Bahlanka o ile a nthomella taba ena, a nkhopotsa hore ehlile le ne le be le boitlamo le le Ntlo ea Senate ea Bo-Ntate hore le tla ts’ehetsa mesebetsi eohle.  Joale ho thoe ke ne ke re joale, Honourable Senators -  mohlomong ho na le moo He for She -  joale Morena oa ka o ile a utloa eka e tla mo tlontlolla teng.
Ke mpe ke hlalose hanyane hore hothoe He for She, is a united Nations Solidarity Movement for Gender Equality, that invites Men and People of all Genders to stand in solidarity with women to achieve gender equality.  The campaign was created by UN Women to engage men and boys in changing discriminatory behaviours and creating a shared vision of a Gender equal world by challenging negative stereotypes and taking actions against inequality. The purpose of these He for She is to engage men and boys as equal partners in ending the social economic and political inequalities faced by women and girls.
E leng ho re u ts’ehetsa taba ena ho u beha boemong boo u leng Moeta-pele oa bohlokoa hofeta ho u tlontlolla, Honourable Senator. Litaba tsa He for She lI ngata haholo, empa he, ka Sesotho kea kholoa ke hore feela, re le kopa le le batho ba bo Ntate le ba bo abuti hore ha re beng ‘moho toants’ong ea inequalities le discriminations tse etsetsoang Bo-‘M’e.
Re tla lokela re qaleng ‘moho tsela ena eo re tl’o e qala re le Women Caucus, re le Senate ebile re le Baeta-Pele.  Ka mantsoe ana, Litho tse Khabane re fihlela qetellong ea mosebetsi oa rona oa kajeno.
Ke hopotsa Komiti ea Legislation hore e lokela ho tla ts’oara mosebetsi hang ha Ntlo e phomola.
Ntlo e tla phomola ho fihlela hosane ka 10:30 a.m, Litho tse Khabane.
ADJOURNMENT
Thereupon Madam President adjourned the House without Question put, pursuant to the Standing Order No. 16(3).
The House was adjourned accordingly at 11:55 a.m.

